ระเบียบกระทรวงมหาดไทยระเบียบกระทรวงมหาดไทยว่าด้วยการเงินการคลัง การงบประมาณ และการพัสดุของสถานศึกษาขององค์กรปกครองส่วนท้องถิ่นพ.ศ.๒๕๔๙ โดยที่เป็นการสมควรออกระเบียบ ว่าด้วยการเงิน การคลังการงบประมาณ และการพัสดุของสถานศึกษาขององค์กรปกครองส่วนท้องถิ่น เพื่อให้การดำเนินการของสถานศึกษาในเรื่องดังกล่าวเกิดความคล่องตัวมีประสิทธิภาพ รวมทั้งลดขั้นตอนในการปฏิบัติราชการอาศัยอำนาจตามความในมาตรา ๖ และมาตรา ๗๖ แห่งพระราชบัญญัติองค์การบริหารส่วนจังหวัดพ.ศ. ๒๕๔๐ มาตรา ๖๙ และมาตรา ๗๗ แห่งพระราชบัญญัติเทศบาล พ.ศ. ๒๔๙๖ มาตรา ๕ และมาตรา๘๘ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗รัฐมนตรีว่าการกระทรวงมหาดไทย จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการเงินการคลัง การงบประมาณและการพัสดุของสถานศึกษาขององค์กรปกครองส่วนท้องถิ่น พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้องค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาล และองค์การบริหารส่วนตำบลสถานศึกษาหมายความว่า โรงเรียนสังกัดองค์กรปกครองส่วนท้องถิ่นผู้บริหารสถานศึกษาหมายความว่า ผู้อำนวยการ อาจารย์ใหญ่ หรือครูใหญ่ ของสถานศึกษาข้อ ๔ ให้ปลัดกระทรวงมหาดไทยรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์และวิธีปฏิบัติปลัดกระทรวงมหาดไทยอาจมอบอำนาจตามวรรคหนึ่งให้อธิบดีกรมส่งเสริมการปกครองท้องถิ่นหรือผู้ว่าราชการจังหวัดก็ได้หมวด๑การจัดทำงบประมาณ ข้อ ๕ วิธีการงบประมาณของสถานศึกษา ให้ถือปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น เว้นแต่ที่กำหนดไว้ในระเบียบนี้ข้อ ๖ ให้สถานศึกษาเสนอของบประมาณให้สอดคล้องกับแผนพัฒนาการศึกษาดังนี้(๑) การขอเงินอุดหนุนจากกระทรวงศึกษาธิการ ให้เสนอผ่านสำนักกองหรือส่วนการศึกษาเพื่อเสนอผู้บริหารท้องถิ่นให้ความเห็นชอบและส่งจังหวัดเพื่อส่งให้กรมส่งเสริมการปกครองท้องถิ่นเป็นผู้เสนอขอไปยังกระทรวงศึกษาธิการ(๒) การขอเงินอุดหนุนจากกรมส่งเสริมการปกครองท้องถิ่นให้เสนอผ่านสำนัก กองหรือส่วนการศึกษา เพื่อเสนอผู้บริหารท้องถิ่นให้ความเห็นชอบและส่งจังหวัดเพื่อส่งให้กรมส่งเสริมการปกครองท้องถิ่น(๓) การจัดทำคำของบประมาณจากเงินรายได้ขององค์กรปกครองส่วนท้องถิ่นให้สถานศึกษาจัดทำประมาณการรายจ่ายส่งให้สำนัก กองหรือส่วนการศึกษา และให้สำนัก กองหรือส่วนการศึกษาตั้งคณะกรรมการกลั่นกรองงบประมาณเพื่อพิจารณาคำของบประมาณของสถานศึกษาแล้วส่งผลการพิจารณาของคณะกรรมการกลั่นกรองให้เจ้าหน้าที่งบประมาณขององค์กรปกครองส่วนท้องถิ่นดำเนินการตั้งงบประมาณตามระเบียบว่าด้วยวิธีการงบประมาณขององค์กรปกครองส่วนท้องถิ่นข้อ ๗ ให้คณะกรรมการกลั่นกรองงบประมาณ ประกอบด้วยปลัดองค์กรปกครองส่วนท้องถิ่นเป็นประธานหัวหน้าสำนักปลัดองค์กรปกครองส่วนท้องถิ่น ผู้อำนวยการกองวิชาการและแผนงานผู้บริหารสถานศึกษาทุกแห่งเป็นกรรมการ และผู้อำนวยการสำนัก กองหรือส่วนการศึกษาเป็นกรรมการและเลขานุการ มีหน้าที่พิจารณาคำของบประมาณของสถานศึกษาให้สอดคล้องกับแผนพัฒนาการศึกษาตลอดจนระเบียบข้อบังคับและหนังสือสั่งการรวมทั้งกรอบวงเงินงบประมาณของสถานศึกษาแต่ละแห่งข้อ ๘ ให้เจ้าหน้าที่งบประมาณตั้งงบประมาณของสถานศึกษาไว้ที่สำนัก กองหรือส่วนการศึกษา โดยแยกงบประมาณของแต่ละสถานศึกษาให้ชัดเจนหมวด๒การพัสดุ ข้อ ๙ การพัสดุของสถานศึกษาให้ถือปฏิบัติตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น เว้นแต่ที่กำหนดไว้ในระเบียบนี้ข้อ ๑๐ ให้ผู้บริหารท้องถิ่นมอบให้ผู้บริหารสถานศึกษามีอำนาจสั่งซื้อสั่งจ้างเต็มวงเงินที่เป็นอำนาจของผู้บริหารท้องถิ่น ดังต่อไปนี้(๑) การสั่งซื้อ สั่งจ้างจากเงินรายได้ขององค์กรปกครองส่วนท้องถิ่นโดยไม่จำกัดวงเงิน(๒) การสั่งซื้อ สั่งจ้างโดยวิธีกรณีพิเศษจากเงินอุดหนุนเฉพาะกิจหรือเงินช่วยเหลือ โดยไม่จำกัดวงเงิน(๓) การสั่งซื้อ สั่งจ้างครั้งหนึ่งจากเงินอุดหนุนเฉพาะกิจหรือเงินช่วยเหลือ ดังนี้ก. องค์การบริหารส่วนจังหวัด(๑) นอกจากวิธีพิเศษ ไม่เกิน ๓๐๐,๐๐๐,๐๐๐ บาท(๒) วิธีพิเศษ ไม่เกิน๒๐,๐๐๐,๐๐๐ บาทข. เทศบาลรูปแบบนายกเทศมนตรี(๑) นอกจากวิธีพิเศษ ไม่เกิน ๓๐๐,๐๐๐,๐๐๐ บาท(๒) วิธีพิเศษ ไม่เกิน๒๐,๐๐๐,๐๐๐ บาทค. เทศบาลรูปแบบคณะเทศมนตรี(๑) นอกจากวิธีพิเศษ ไม่เกิน ๑๐๐,๐๐๐,๐๐๐ บาท(๒) วิธีพิเศษ ไม่เกิน๒๐,๐๐๐,๐๐๐ บาทง. องค์การบริหารส่วนตำบลรูปแบบนายกองค์การบริหารส่วนตำบล(๑) นอกจากวิธีพิเศษ ไม่เกิน ๒๐๐,๐๐๐,๐๐๐ บาท(๒) วิธีพิเศษ ไม่เกิน๒๐,๐๐๐,๐๐๐ บาทจ. องค์การบริหารส่วนตำบลรูปแบบคณะผู้บริหาร(๑) นอกจากวิธีพิเศษ ไม่เกิน ๑๐๐,๐๐๐,๐๐๐ บาท(๒) วิธีพิเศษ ไม่เกิน๑๐,๐๐๐,๐๐๐ บาทข้อ ๑๑ ให้ผู้บริหารสถานศึกษาจัดทำแผนการจัดหาพัสดุประจำปีเสนอขออนุมัติต่อผู้บริหารท้องถิ่นโดยแผนดังกล่าวอย่างน้อยต้องมีรายการดังต่อไปนี้(๑) วัตถุประสงค์และความจำเป็นในการจัดหาพัสดุ(๒) รายการของพัสดุ(๓) กำหนดระยะเวลาที่ต้องการใช้พัสดุ(๔) ลำดับความสำคัญที่ต้องการใช้พัสดุข้อ ๑๒ ให้ผู้บริหารสถานศึกษาแต่งตั้งบุคลากรของสถานศึกษาเป็นเจ้าหน้าที่พัสดุเพื่อทำหน้าที่ตามหลักเกณฑ์และขั้นตอนที่ระเบียบกำหนดข้อ ๑๓ ให้เจ้าหน้าที่พัสดุของสถานศึกษาจัดทำเอกสารจัดซื้อจัดจ้างกำหนดคุณสมบัติหรือคุณลักษณะของพัสดุ และลงทะเบียนหรือบัญชีควบคุมพัสดุข้อ ๑๔ ให้ผู้บริหารสถานศึกษาแต่งตั้งบุคลากรของสถานศึกษาคนหนึ่งหรือหลายคนเป็นผู้ตรวจสอบพัสดุประจำปีนั้นข้อ ๑๕ การลงลายมือชื่อในสัญญาให้เป็นอำนาจของผู้บริหารสถานศึกษาส่วนการดำเนินการอื่นใด เช่น การแก้ไขสัญญา การต่อสัญญา การงดหรือลดค่าปรับ ให้อยู่ในดุลพินิจของผู้บริหารสถานศึกษาโดยความเห็นชอบของผู้บริหารท้องถิ่นหมวด๓การรับและเบิกจ่ายเงิน ข้อ ๑๖ การรับเงิน การเบิกจ่ายเงิน ของสถานศึกษาให้ถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่นเว้นแต่ที่กำหนดไว้แล้วในระเบียบนี้ข้อ ๑๗ ผู้บริหารสถานศึกษา มีอำนาจอนุมัติฎีกาเบิกจ่ายเงินและมีอำนาจลงลายมือชื่อถอนเงินฝากเงินธนาคาร โดยให้ผู้มีอำนาจลงลายมือชื่อสั่งจ่ายเงินร่วมกันอย่างน้อยสามคน ทั้งนี้ให้ผู้บริหารสถานศึกษามีอำนาจในการแต่งตั้งผู้มีอำนาจลงลายมือชื่อสั่งจ่ายเงินร่วมอีกอย่างน้อยสองคนข้อ ๑๘ ให้ผู้บริหารสถานศึกษาแต่งตั้งบุคลากรของสถานศึกษาเป็นเจ้าหน้าที่การเงินเพื่อทำหน้าที่ตามหลักเกณฑ์และขั้นตอนที่ระเบียบกำหนดข้อ ๑๙ เมื่อสถานศึกษาได้อนุมัติฎีกาเพื่อเบิกจ่ายเงินให้จัดทำรายงานการจัดทำเช็ค และแจ้งสำนัก กอง หรือส่วนการคลังขององค์กรปกครองส่วนท้องถิ่นเพื่อบันทึกบัญชีตามระเบียบที่กรมส่งเสริมการปกครองท้องถิ่นกำหนดเมื่อสถานศึกษาได้เบิกจ่ายเงินให้แก่เจ้าหนี้หรือผู้มีสิทธิรับเงินเสร็จสิ้นแล้วให้ส่งหลักฐานและเอกสารประกอบฎีกา ให้สำนัก กอง หรือส่วนการคลังขององค์กรปกครองส่วนท้องถิ่นภายในวันที่จ่ายเงินข้อ ๒๐ กรณีสถานศึกษาได้ก่อหนี้ผูกพันไว้ก่อนสิ้นปีโดยสั่งซื้อหรือสั่งจ้างหรือการเช่าทรัพย์สินถ้าเห็นว่าการเบิกเงินไปชำระหนี้ผูกพันไม่ทันสิ้นปี ให้ผู้บริหารสถานศึกษาอนุมัติให้กันเงินไว้เบิกในปีถัดไปได้อีกไม่เกินระยะเวลาหนึ่งปีหากดำเนินการตามวรรคหนึ่งไม่แล้วเสร็จ ให้ขอขยายเวลาเบิกจ่ายเงินต่อสภาท้องถิ่นได้อีกไม่เกินหกเดือนข้อ ๒๑ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างแต่ยังไม่ได้ก่อหนี้ผูกพันและมีความจำเป็นจะต้องใช้จ่ายเงินนั้นต่อไปอีกให้ผู้บริหารสถานศึกษารายงานขออนุมัติกันเงินตามระเบียบกระทรวงมหาดไทย ว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่นหมวด๔การตรวจสอบติดตามประเมินผล ข้อ ๒๒ ให้เจ้าหน้าที่ตรวจสอบภายในขององค์กรปกครองส่วนท้องถิ่นตรวจสอบการปฏิบัติงานตามแผนงานที่เกี่ยวกับการบริหารงบประมาณ การเงิน การพัสดุและทรัพย์สินการบริหารงานด้านอื่นๆ ตลอดจนการตรวจสอบบัญชี การวิเคราะห์ประเมินความเพียงพอและประสิทธิผลของการควบคุมภายในของสถานศึกษาแนวทางการตรวจสอบให้ปฏิบัติตามระเบียบกระทรวงมหาดไทยว่าด้วยการตรวจสอบภายในขององค์กรปกครองส่วนท้องถิ่นกรณีองค์กรปกครองส่วนท้องถิ่นไม่มีเจ้าหน้าที่ตรวจสอบภายในให้ผู้บริหารท้องถิ่นแต่งตั้งข้าราชการ หรือพนักงานขององค์กรปกครองส่วนท้องถิ่นนั้นตั้งแต่ระดับสามขึ้นไปทำหน้าที่ตามวรรคหนึ่งข้อ ๒๓ ให้กรมส่งเสริมการปกครองท้องถิ่น ตรวจติดตามผลการปฏิบัติงานด้านการเงินการบัญชีการงบประมาณ และการพัสดุ ของสถานศึกษา โดยให้ปฏิบัติตามกฎหมาย ระเบียบ ข้อบังคับ และมติคณะรัฐมนตรีที่เกี่ยวข้องข้อ ๒๔ การรายงานผลการตรวจสอบให้ดำเนินการ ดังนี้(๑) ให้องค์กรปกครองส่วนท้องถิ่นรายงานผลการตรวจสอบตามข้อ๒๒ ให้ผู้ควบคุมหรือผู้กำกับดูแลตามกฎหมายทราบ(๒) ให้สำนักงานท้องถิ่นจังหวัด เข้าตรวจสอบการปฏิบัติงานด้านการเงินการบัญชีการงบประมาณ และการพัสดุของสถานศึกษาอย่างน้อยปีละหนึ่งครั้ง และรายงานผลดำเนินการให้กรมส่งเสริมการปกครองท้องถิ่นทราบภายในหกสิบวันหลังวันสิ้นปีประกาศณ วันที่ ๑๗ พฤษภาคม พ.ศ. ๒๕๔๙สมชายสุนทรวัฒน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยนันทนา/ผู้จัดทำ๑๙ มิถุนายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๖๘ ง/หน้า ๕/๘ มิถุนายน ๒๕๔๙